jkorsvik/nowiki_second_scrape_merged huggingface dataset:
Eldrebølgen (TV-serie)

Eldrebølgen er en norsk realityserie som ble sendt på NRK1 i 2003. I denne realityserien skulle en gruppe på 12 eldre mennesker sette sammen en revy på ti uker. Noen av deltakerne hadde en viss erfaring som skuespillere, andre hadde derimot aldri stått på en scene før. Alle deltakerne var over 62 år. 
Opptakene foregikk fra 12. august til 18. oktober 2002 på den nedlagte Solhov folkehøgskole på Lyngseidet i Lyngen kommune. Finalen ble innspilt i KulturHuset i Tromsø. Serien ble populær, noe som gjenspeiles i at den hadde et gjennomsnitt på 751 000 seere. Serien gikk fire kvelder i uken; mandag, tirsdag, torsdag og søndag. Sven Nordin var programleder og Morten Johansen var prosjektleder.Deltakerne dro på norgesturne med revyen i etterkant av serien.


== Gjensyn ==
I 2013 sendte NRK spesialprogrammet På gjensyn med Eldrebølgen, der flere av deltakerne ble samlet på nytt. Turid Ågren var forhindret å delta på grunn av sykdom. Tre andre var gått bort.


== Deltakere ==
Birger «Biggen» Sundsbak (f. 1937)
Cotty Stenby (f. 1939)
Elsa Pettersen (f. 1936, d. 2012)
Eva Mannseth (f. 1936)
Henry Høgmo (f. 1935)
Ivar Alver (f. 1930, d. 2021)
Karl Martin Olsen (f. 1934, d. 2004)
Kristoffer «Kri» Tangen (f. 1933)
Randi Nesvik (f. 1934, d. 2015)
Solveig Bendiksen (f. 1939)
Thor Howard Helland (f. 1928, d. 2009)
Turid Ågren (f. 1939)


== Referanser ==


== Eksterne lenker ==
Eldrebølgen på NRKs nettsider
Eldrebølgen (TV-serie)  hos Filmfront
Folk: Gjensyn med Eldrebølgen – Dokumentarprogram om Eldrebølgen ti år etter
Straffekast

Straffekast kan vise til blant annet:

Straffekast (basketball)
Straffekast (håndball)
Blokkering

Blokkering kan være:

Blokkering (basketball)
Blokkering i volleyball, se Volleyball#blokk
Stjeling

Stjeling kan være:

Stjeling (basketball), en måte å få tak i ballen på.
Tyveri, en straffbar handling.
Aenictinae

Aenictus spp. er en gruppe (underfamilie) av maur. Disse, ved siden av slekten Dorylus,  er de kjente hærmaurene fra den Gamle verden, mens den beslektede gruppen Ecitoniinae har en tilsvarende rolle i den Nye verden.


== Utseende ==
Små, avlange og slanke maur. Disse spinkle maurene ligner lite på de mer robuste Dorylus-artene, men de to er trolig søstergrupper. Som andre hærmaur mangler de øyne og er blinde.


== Levevis ==
I likhet med slekten Dorylus i Afrika og underfamilien Ecitoniinae i Sør-Amerika er maurene i slekten Aenictus hærmaur, som vandrer rundt i svære hærer og herjer mellom smådyrene. De danner ingen permanente tuer, bare midlertidige "bivuakker" ettersom de vandrer rundt på søk etter bytte. Ellers er lite kjent om biologien deres.


== Utbredelse ==
A. rhodiensis finnes på de dodekanesiske øyer i Egeerhavet. Ellers lever disse maurene i Afrika og tropisk Asia.


== Systematisk inndeling ==

ordenen vepser (veps, maur og bier) (Hymenoptera)
underordenen stilkvepser, (Apocrita)
gruppe broddvepser, (Aculeata)
familie Maur (Formicidae)
gruppe Dorylomorpha
underfamilie hærmaur, Aenictinae
slekten Aenictus Shuckard, 1840
Aenictus rhodiensis Menozzi, 1936 – bare på de Dodekanesiske øyer i Europa


== Litteratur ==
Bolton, B. 1995. A New General catalogue of the Ants of the World. Harvard University Press. 504 sider. ISBN 0-674-61514-X.
Hölldobler, B. og Wilson, E.O. 1994. Journey to the Ants. Belknap Press. ISBN 0-674-48525-4


== Eksterne lenker ==
(en) Aenictinae i Encyclopedia of Life 
(en) Aenictinae i Global Biodiversity Information Facility 
(en) Aenictinae hos Fauna Europaea 
(en) Aenictinae hos ITIS 
(en) Aenictinae hos NCBI 
(en) Kategori:Aenictus – bilder, video eller lyd på Wikimedia Commons 
(en) Aenictus – galleri av bilder, video eller lyd på Wikimedia Commons 
Aenictus – detaljert informasjon på Wikispecies 
Tree Of Life: Aenictinae Bilder
Antweb: Aenictinae
Liste over Færøyenes innenriksministre

Innenriksministeren (færøysk: landsstýrismaðurin í innlendismálum eller innlendismálaráðharrin) var en ministerpost i Færøyenes regjering fra 1998 til 2013. Innenriksministeren hadde ansvar for blant annet kommunene, distriktspolitiske virkemidler, lovsaker, politi, rettsvesen, samferdsel, miljøvern, utlendingsspørsmål og administrasjon av valg.
Før innføringen av departementsstrukturen i 1998 fulgte disse oppgavene i stor grad justissaker. Innenriksdepartementet bar også navnet Justisdepartementet i to omganger. Innenriksdepartementet ble nedlagt i 2013. Lovsaker og revisjon ble lagt til Statsministerens kontor, utlendings- og samferdselssaker til Næringsdepartementet, kommunene til Sosialdepartementet, infrastruktur til Finansdepartementet, miljøvern til Fiskeridepartementet og familierett til Helsedepartementet. I 2015 ble kommunal- og miljøvernpolitikken og saker knyttet til familie- og arverett samlet i Helsedepartementet, som fikk navnet Helse- og innenriksdepartementet.


== Referanser ==
Ecitoninae

Ecitoninae er en gruppe (underfamilie) av maur. Disse, ved siden av slektene Dorylus og Aenictus fra den Gamle verden, er de kjente hærmaurene. Ecitoninae finnes bare i Amerika.


== Utseende ==
Små til store, slanke, langbeinte maur med store, lysfargede hoder og enorme, sigdformede kjever. I motsetning til hærmaurene i den gamle verden har de øyne, men disse er ganske små og de ser trolig lite.


== Levevis ==
Ecitoniinae er hærmaur, som vandrer rundt i enorme hærer som gjennomsøker landskapet og dreper og spiser alle smådyr som ikke kan komme seg vekk. Ecitoniinae bygger ikke noen form for tuer, når de skal slå seg til ro, danner maurene et levende reir ("bivuakk") av hundretusenvis av maur som holder fast i hverandre. Kolonien veksler mellom vandringsfaser, da de vandrer rundt og herjer terrenget, og formeringsfaser, da de holder seg i ro og avler opp avkom. Hver fase varer gjerne to eller tre uker. Koloniene holder seg i ro om natten, gjerne under en rot eller i et annet hulrom i bakken. Maurene kan krysse hindringer med at de biter seg sammen i lange rekker og danner levende broer som kolonifellene kan gå over. Den mest kjente arten er Eciton burchelli, som danner store kolonier i regnskogen i Sør- og Mellom-Amerika. Denne arten sprer seg ut i vifteform og angriper på bred front, for de fleste andre artene er det vanlig at de angriper som isolerte kolonner.


== Fulgt av fugler ==
En lang rekke spurvefugler følger etter Eciton-hærene når de vandrer gjennom skogen og fanger insekter og andre smådyr som de maurene jager ut. Blant annaet har gruppene maurfugler og maurrikser fått navn fra denne atferden. Det ser ut til at fuglene lar maurene være i fred og konsentrerer seg om å angripe de flyktende insektene.


== Utbredelse ==
Disse maurene lever i Amerika, slekten Eciton i Sør- og Mellom-Amerika, mens de små Neivamyrmex-artene går nord til det sørlige USA.


== Systematisk inndeling ==

ordenen vepser (veps, maur og bier) (Hymenoptera)
underordenen stilkvepser, (Apocrita)
gruppe broddvepser, (Aculeata)
familien maur (Formicidae)
gruppe Dorylomorpha
underfamilie amerikanske hærmaur, Ecitoninae
slekten Cheliomyrmex – 4 kjente arter
gruppen Ecitonini
slekten Neivamyrmex – ca. 127 arter, går nord til sørlige USA
(gruppe uten navn)
slekten Nomamyrmex – to kjente arter
(gruppe uten navn)
slekten Eciton – 12 arter
slekten Labidus – 8 arter


== Litteratur ==
Bolton, B. 1995. A New General catalogue of the Ants of the World. Harvard University Press. 504 sider. ISBN 0-674-61514-X.
Hölldobler, B. og Wilson, E.O. 1994. Journey to the Ants. Belknap Press. ISBN 0-674-48525-4


== Eksterne lenker ==
(en) Ecitoninae hos Fossilworks 
(en) Ecitoninae hos ITIS 
Ecitoninae – detaljert informasjon på Wikispecies 
Tree Of Life: Ecitoninae Bilder
Antweb: Ecitoninae
Tim Konsorada

Tim Konsorada (født 21. mars 1984 i Fort Saskatchewan, Alberta, Canada) er en canadisk ishockeyspiller som blant annet har spilt forward for Lillehammer Ishockeyklubb.
Konsorada er draftet av Columbus Blue Jackets i 6. runde, 168 totalt, i 2002.


== Eksterne lenker ==
Statistikk fra tidligere sesonger på eliteprospects.com
Jørgen Sørlie

Jørgen Sørlie (født 29. november 1956) er en norsk tidligere fotballspiller som spilte for Rosenborg.
Etter spill for hjemstedets Neset FK i Frosta gikk han til Rosenborg, og spilte der fra 1979 til 1986. Han spilte 155 kamper og scoret 22 mål. Han ble lagets toppscorer i 1979, med sju mål.Samtidig var han renholdsarbeider, men ga seg etter 1986-sesongen. Han satt sentralt i valgkomiteen som engasjerte Marit Breivik i 2009.


== Referanser ==
Gunvá við Keldu

Gunvá við Keldu (født 1966 i Klaksvík) er en færøysk grafiker, forretningskvinne og politiker (Ff.).
Gunvá við Keldu har sittet i kommunestyret i Klaksvík for Fólkaflokkurin siden 2005. Hun var Klaksvíks borgermester fra 2009 til 2012. Hun var også styreformann i kommunenes interesse- og arbeidsgiverorganisasjon Kommunusamskipan Føroya fra 2011 til 2013. Gunvá við Keldu er datter av Klaksvíks tidligere borgermester Jógvan við Keldu.Hun har tatt handelsfag ved Føroya Handilsskúli og studert grafisk design ved Den Grafiske Højskole i Danmark. Hun har siden drevet egen virksomhet.


== Referanser ==
Vals med Bashir

Vals med Bashir (hebraisk ואלס עם באשיר - Vals Im Bashir) er en israelsk/tysk/fransk drama-, krigs- og animasjonsfilm fra 2008 skrevet og regissert av Ari Folman. Filmen følger Folman på hans leting etter tapte minner fra Libanon-krigen i 1982. Folman produserte filmen som en «anti-krigsfilm».
Denne filmen var den første, sammen med $9.99, av israelske animasjonsfilmer laget for kinolerretet. Vals med Bashir premierte på Filmfestivalen i Cannes i 2008, hvor den var med i konkurransen om Gullpalmen, og har siden blitt nominert og vunnet en rekke andre viktige priser såvel som høstet god kritikk fra anmeldere. Blant de viktigste prisene vant filmen Golden Globe for beste fremmedspråklige film, samt en Annie Award for beste animasjonsfilm.


== Handlingsreferat ==
I 1982 var Ari Folman en 19 år gammel infanteri-soldat i Israels forsvar. I 2006 møter han en tidligere venn fra denne perioden, ved navn Boaz, som forteller ham om alle marerittene han har opplevd, som er knyttet til hans erfaringer fra Libanon-krigen 1982. Boaz beskriver 26 vanvittig sinte hunder som løper mot huset hans gjennom gatene i Tel Aviv, og ødelegger alt på deres vei. Boaz forklarer at under konflikten var hans rolle å skyte hunder når enheten hans skulle infiltrere landsbyer om natten, slik at disse hundene aldri skulle varsle landsbyene når de israelske soldatene skulle gjennom føre oppdrag.
Så alle hundene i marerittene hans er hundene han selv har myrdet. Boaz forklarer at han ble valgt til å gjøre denne jobben, fordi han viste spesielle problemer med å skyte mennesker. Folman er overrasket over å oppdage at han selv ikke husker noe som helst fra den tidsperioden. Men senere den kvelden får han en visjon fra natten for Massakrene i Sabra og Shatila. Folman møter en annen tidligere barndomsvenn, som nå arbeider som profesjonell terapeut. Denne vennen råder Folman til å oppsøke andre som var i Beirut samtidig som Folman, for å forstå hva som egentlig skjedde der, og forhåpentligvis gjenopplive hans egen hukommelse.


== Eksterne lenker ==
(en) Vals med Bashir på Internet Movie Database 
(sv) Vals med Bashir i Svensk Filmdatabas 
(da) Vals med Bashir i Danmark Nationale Filminstitut 
(fr) Vals med Bashir på Allociné 
(nl) Vals med Bashir på MovieMeter 
(en) Vals med Bashir på AllMovie 
(en) Vals med Bashir på Turner Classic Movies 
(en) Vals med Bashir på Rotten Tomatoes 
(en) Vals med Bashir på Metacritic 
(en) Vals med Bashir på Box Office Mojo
FLK «N. T. Nielsen-Alonso»

FLK «N. T. Nielsen-Alonso» var et flytende hvalkokeri som i perioden 1926 til 1943 tilhørte det norske rederiet Melsom & Melsom i Larvik ved Hvalfangerselskapet Polaris. Skipet ble bygget ved Charles Connell & Co i Glasgow i 1900 og overlevert T. & J. Harrison i Liverpool ved selskapet Charente Steamship Co som stykkgodsskipet DS «Custodian». I 1923 ble hun solgt til H. J. Giffin i Leith og omdøpt DS «Polcevera», før hun i 1926 igjen ble solgt, denne gang til Melsom & Melsom for £35 000. Kostnader for ombygging og utrustning til hvalkokeri beløp seg til kr. 3 327 000.
Med kaptein H. J. Fr. Gjertsen forlot hvalfangstekspedisjonen Larvik 19. august 1926 med kurs for Rosshavet. Sandefjordselskapet AS Rosshavet hadde allerede i flere sesonger drevet fangst i dette farvannet med sitt kokeri «Sir James Clark Ross» (I), som fra sesongen 1926/27 ble supplert med selskapets nyinnkjøpte kokeri «C. A. Larsen». I motsetning til AS Rosshavets ekspedisjoner, utfordret Polaris Storbritannia ved å la «N. T. Nielsen-Alonso» fange uten lisens.I sesongene 1931/32 og 1934/35 lå «N. T. Nielsen-Alonso» i opplag i Larvik.
Tidlig på morgenen 22. februar 1943 ble «N. T. Nielsen-Alonso» truffet av to torpedoer fra den tyske ubåten U-92 da hun gikk i konvoi fra Glasgow til New York. Motorrommet ble fylt med vann og to livbåter ødelagt. Tre mann på vakt under dekk omkom i angrepet. Besetningen evakuerte deretter skipet i fire livbåter og ble snart plukket opp av USS «Campbell». Tre timer senere fyrte U-753 to torpedoer mot den forlatte «N. T. Nielsen-Alonso», hvorav den ene traff. Skipet var fremdeles flytende etter dette treffet. Senere samme dag ble besetningen overført til den polske jageren ORP «Burza», som senket det ødelagte skipet.
Skipet er oppkalt etter skipsreder Nils Torvald Nielsen-Alonso i Sandefjord.


== Se også ==
Liste over flytende hvalkokerier


== Referanser ==


== Eksterne lenker ==
1926 N.T NILSEN ALONSO Lardex
D/S N.T.Nielsen-Alonso Sjøhistorie.no
N. T. Nielsen Alonso Warsailors
N.T. Nielsen-Alonso Uboat.net
Bygge- og anleggsnæringen

Bygge- og anleggsnæringen er en næringsgruppering som omfatter de to tjenesteytende virksomhetsgruppene (bransjene), byggenæringen og anleggsnæringen. 
Hos Statistisk sentralbyrå er bygge- og anleggsnæringen en egen næringskategori, og begge sektorene er organisert sammen i Byggenæringens landsforening i NHO. Bransjene innenfor denne næringen omfatter bruk av håndverk og fagfelt som elektriker, rørlegger, maler, murer, snekker, tømrer og tapetserer. I Norge er omsetningen i næringen normalt 100-110 milliarder kroner.Hos Statistisk sentralbyrå opereres det med tre virksomhetsområder i bygge- og anleggsnæringen:
Nybygg – grunnarbeid, oppføring, installasjoner og ferdiggjøring av bygninger. Inkluderer også tilbygg og påbygg av eksisterende bygning når tilbygget eller påbygget utgjør mer enn halve verdien av.
Rehabilitering – utbedring, ombygging, reparasjon og vedlikehold av bygninger.
Anlegg – veiprosjekt, graving for vann- og kloakkanlegg, tunneler, broer, havneanlegg, idrettsanlegg osv, og reparasjon og vedlikehold av slike anlegg. Inkluderer også fellesanlegg som vei, vann, kloakk, kabler og kulverter til boligfelt eller industriområder.Bygge- og anleggsindustrien er svært konjunkturfølsom. I økonomiske nedgangstider rammes ofte boligbygging (nybygg) svært tidlig, og konsumentene reduserer raskt sin investering  i rehabilitering av egen bolig. Ofte forsøker regjeringer da å kompensere for dette ved å øke byggingen og vedlikeholdet av veier og andre anleggsprosjekter.
En byggeprosess er det som beskriver planleggingen og oppføringen av en konstruksjon, fra tenkt idé til drift. Man deler byggeprosessen inn i ulike faser, hvor forskjellige aktører er med i de ulike fasene. Det hele starter med en tenkt idé hos en byggherre, hvor man så engasjerer en entreprenør til å oppføre bygget.


== Referanser ==


== Eksterne lenker ==
(en) Construction – kategori av bilder, video eller lyd på Commons 
SSB – temaside Bygg og bolig.
SSB – Byggeproduksjonen.
BNL – Byggenæringens landsforening.
Eurostat – Structural business statistics.
Lambertseterrevyen

Lambertseterrevyen er en årlig skolerevy ved Lambertseter videregående skole, som hadde sin første premiere i 1991. En av de store pådriverne for Lambertseterrevyen var komikeren Kristian Ødegård, som blant annet var instruktør da Lambertseterrevyen fikk Aftenpostens revypris i 2000. Siden den gang har Lambertseterrevyen hatt en gjennomsnittskarakter på 5 av Aftenpostens anmeldere. I 2010 feiret Lambertseterrevyen sitt 20-årsjubileum, og vant samme år Aftenpostens revypris for andre gang.
Revyen har hatt senere kjente navn som instruktører som Petter Schjerven, Jakob Oftebro, Magnus Devold og Hasse Hope. Dessuten har en rekke bakmenn i humorbransjen vært instruktører som Vilhelm Camillus Paus (tekstforfatter), Christian Valeur (tekstforfatter), Marit Støre Valeur (tekstforfatter), Jørgen Høst (regissør og tekstforfatter) og Magnus Monn-Iversen (produsent og tekstorfatter).


== Tidligere revyer ==


== Utdrag fra anmeldelser ==
Lagseier til individualistene - Jeg <3 Lambertseterrevyen - Terningkast 6 (2010)

Unormalt bra - Terningkast 6 (2008)

Smart og frekt - Terningkast 5 (2007)

Det hele er veldig absurd, morsomt og genialt. - Terningkast 5 (2003)


== Referanser ==


== Eksterne lenker ==
Lambertseterrevyens nettsider
Liste over fylkesrådsledere i Hedmark

Liste over fylkesrådsledere i Hedmark.
Under følger en liste over fylkesrådsledere etter at Hedmark innførte en parlamentarisk styringsmodell i 2003:


== Referanser ==
Trimror

Trimror er et lite ror montert på bakkanten av et større ror for å lette manøvreringen av det store roret. Servoror er et tilsvarende ror som styres direkte som kontroll over det store roret.
Det lille roret på bakkanten av et stort ror trekker bakkanten av det store roret til den ene siden. Det store roret vil da rotere i motsatt retning av det lille trimroret/servororet. Trimror/servoror brukes på fly, seilbåter og skip.
Det ble oppfunnet i 1927 av en tysk ingeniør Anton Flettner.


== Fly ==
På sideroret er det på mindre småfly en liten metallplate som stikker bakover fra bakkanten av sideroret. Dette justeres på bakken ved å bøye platen lett til siden for å hindre at flyet trekker mot ene siden når det skal fly rett fram. På litt større fly er det et lite ror som kan justeres med hjul eller brytere på dashbordet. På store to motors fly brukes roret spesielt ved motorstopp på en motor for å kompensere vridningen av flyet som forårsakes av trekk-kraft av en motor på den ene siden. Disse rorene benevnes trimror. Dersom det lille roret er koblet direkte til siderorspedalene og er den vanlige styringen av roret, benevnes det servoror.
På alle småfly er det trimror på høyderoret som justeres med et hjul på dashbordet. Hver gang flyet endrer stilling i forhold til å klatre/ stige eller å synke/glide eller forandrer flapsstilling eller hastighet er det vanlig å justere høyderorstrimmen. Dersom denne justeringen ikke gjøres må flygeren skyve eller trekke i høyderoret med en jevn kraft. Justeringen av høydetrimroret fjerner denne kraften og gjør flygingen enklere. På rutefly styres dette trimroret av en liten elektrisk bryter på stikka, men brukes på samme måte.
På litt større fly er det et trimror på balanseroret.


== Seilbåter/vindror ==
Roret bak på seilbåter styres vanligvis av en rorkult eller et ratt. På litt større seilbåter og ved langturseiling er det vanlig å montere et vindror. Det består av en plate opp i lufta som roterer med vinden og er montert helt akterut på seilbåten. Det er en innstillbar mekanisk overføring til et lite servoror bakerst på hovedroret eller til rorkulten. Båten vil da styres slik at vinden kommer inn mot båten fra samme retning. Dette gir mulighet for å få utrettet diverse andre gjøremål enn å styre båten.


== Skip ==
Ror på skip blir svært store, og det skal store krefter til for å styre dem. Mindre servoror bak på de store rorene kan være velenget til å styre med.


== Se også ==
Høyderor
Balanseror
Sideror
Wanli (Nanchang)

Wanli (kinesisk: 湾里区; pinyin: Wānlǐ Qū) er et bydistrikt som tilhører byprefekturet Nanchang i den kinesiske provinsen Jiangxi. Det har et areal på 251 km² og teller 84 199 innbyggere (2006). 


== Eksterne lenker ==
Informasjonsside
Yuanzhou (Yichun)

Yuanzhou (kinesisk: 袁州区; pinyin: Yuánzhōu Qū) er et bydistrikt som tilhører byprefekturet Yichun i den kinesiske provinsen Jiangxi. Det har et areal på 2 532,36 km²  og teller 1 009 600 innbyggere (2006).


== Eksterne lenker ==
Informasjonsside
Chanhe

Chanhe Hui (kinesisk: 瀍河回族区, pinyin: Chánhé huízú Qū) er et autonomt bydistrikt for Hui-kinesere i den kinesiske provinsen Henan, og tilhører byprefekturet Luoyang. 
Chanhe har et areal på 29 km² og teller 170 000 innbyggere.
Fengquan

Fengquan (kinesisk: 凤泉区; pinyin:  Fèngquán Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.


== Eksterne lenker ==
Lokalregjeringens offisielle hjemmesider
Muye

Muye (kinesisk: 牧野区; pinyin:  Mùyě Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.
Arealet er på 80 km² og teller ca. 300.000 innbyggere (2004).
Slaget ved Muye ble utkjempet her, muligens i 1046 f.Kr.


== Eksterne lenker ==
Infoside
Statisk moment

Statisk moment, eller 1. arealmoment, Si, er en størrelse innenfor mekanikken, nærmere bestemt fasthetslære og bjelkedeformasjon.  Man tar ofte statisk moment med i beregninger som angår konstruksjonsteknikk. Størrelsen går igjen i flere NS (Norsk Standard) for ulike konstruksjonsmaterialer.
Størrelsen bestemmes ut fra et bjelketverrsnitts utforming og areal. Mer presist: Arealsentrenes avstand fra nøytralaksen og arealets størrelse, henholdsvis for deler av tverrsnittet under trykk og strekk. Under visse forutsetninger kan man beregne bruddkapasiteten til bjelker ved hjelp av denne størrelsen, ettersom man ofte regner plastisk deformasjon som brudd for visse materialer.
Si er summen av arealmomentene om nøytralaksen. (Subbenevnelsen i erstattes med x,y eller z i forhold til hvilken akse man betrakter.) For en bjelke med rektangulært tverrsnitt gir dette Si = 1/4 * bh2, hvor h er høyden og b er bredden. (Arealet av en sone er  1/2 * bh, avstanden til nøytralaksen er 1/4 * h, og vi har to soner.) En annen betegnelse som ofte er brukt om Si er plastisk motstandsmoment, Wp. Men man bør være obs på at statisk moment kan referere til én sone (enten trykk- eller strekk-) på en av sidene til nøytralaksen, mens motstandsmomentet stort sett refererer til hele tverrsnittet.
Talang (TV-program)

Talang er en svensk TV-sendt talentkonkurranse som har gått sporadisk på TV 4 siden 2007. Programmet favner ulike former for sceneopptredener, alt fra sang til tryllekunst. Dommerne har en grønn og en rød knapp, de trykker grønn hvis de synes deltageren skal gå videre. Hvis ikke trykker de på den røde knappen. Man må ha minst to grønne for å gå videre. Dommerne kan også avbryte deltagerne ved å trykke rød knapp (X) under fremførelsen. Deltagerne må da stoppe sin fremførelse, og forlate scenen. Vinneren vinner en halv million kroner. Programserien er basert på det amerikanske America's Got Talent og ble sendt på TV4 fra 2007 til 2011. Det gjenoppstod deretter på svensk TV3 i 2014, men de sendt kun en sesong. Programmet skal sendes på TV4 igjen fra 2017.


== Sesonger ==


== Referanser ==


== Eksterne lenker ==
(sv) Offisielt nettsted 
(en) Talang på Internet Movie Database
Nøytralakse

Nøytralakse er en betegnelse innenfor fasthetslære og bjelkedeformasjon. Når et legeme blir påkjent av laster (vekt i dagligtale) oppstår det spenninger over tverrsnittet. Den delen av bjelketverrsnittet som ikke har spenninger betegnes som nøytralaksen. Eksempelvis vil en bjelke som har last i overkant komme i en tilstand hvor vi har trykkspenning i øverste del av tverrsnittet og strekkspenning i nederste del av tverrsnittet. Der hvor trykkspenningen går over i strekkspenning er et "nullpunkt", som altså kalles nøytralakse.
Bjelketverrsnitt

Bjelketverrsnitt er en projeksjon (et bilde) av en bjelke sett i et plan kun langs z- og y-aksen. Lengdeaksen, x-aksen, er innover i planet. Forskjellige typer bjelker har mange ulike tverrsnitt. Ofte kommer navnet på bjelketyper av tverrsnittet, som f.eks. H-, T- og I-bjelker. Hvilket tverrsnitt en bjelke har betyr mye i forhold til hvilke laster den kan oppta (hvor mye vekt den tåler).
Tverrsnitt er en viktig faktor i fasthetslære og bjelkedeformasjon.
På en dagligdags måte kan bjelketverrsnitt forklares slik: Et bjelketversnitt av en to-tom-fire (48x98mm) er et rektangel på 48 ganger 98 millimeter. Et tverrsnitt av en rørformet bjelke er en sirkel.